Document ID: 32010D0767

SKLEP KOMISIJE
z dne 9. decembra 2010
o spremembi Sklepa C(2007) 2286 o sprejetju pravil ERC za predložitev predlogov za posredne ukrepe ter z njimi povezane postopke ocenjevanja, izbire in dodelitve pri posebnem programu „Zamisli“ Sedmega okvirnega programa (2007-2013)
(Besedilo velja za EGP)
(2010/767/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (ES) št. 1906/2006 Evropskega parlamenta in Sveta z dne 18. decembra 2006 o določitvi pravil za udeležbo podjetij, raziskovalnih središč in univerz pri ukrepih v okviru Sedmega okvirnega programa in razširjanju rezultatov raziskav (2007-2013) (1) ter zlasti člena 16(3) Uredbe,
ob upoštevanju naslednjega:
(1)
Komisija je s Sklepom C(2007) 2286 z dne 6. junija 2007 sprejela pravila za predložitev predlogov Evropskemu raziskovalnemu svetu (ERC) ter za postopke ocenjevanja, izbire in dodelitve pri posebnem programu „Zamisli“ Sedmega okvirnega programa (2007-2013) („pravila ERC“).
(2)
Komisija je ta pravila spremenila s Sklepom C(2007) 4429 z dne 27. septembra 2007.
(3)
Na podlagi izkušenj, pridobljenih med razpisi ERC iz let 2007, 2008 in 2009, ter ob upoštevanju sprememb, ki so bile uvedene z zakonodajo Evropske unije ali jih je izrecno zahteval znanstveni svet ERC, je treba Sklep C(2007) 2286 ustrezno spremeniti -
SPREJELA NASLEDNJI SKLEP:
Člen 1
Pravila ERC za predložitev predlogov ter za postopke ocenjevanja, izbire in dodelitve pri posebnem programu „Zamisli“ Sedmega okvirnega programa (2007-2013), ki so sprejeta s Sklepom C(2007) 2286, se nadomestijo s pravili iz Priloge.
Člen 2
1. Pravila ERC za predložitev predlogov ter za postopke ocenjevanja, izbire in dodelitve pri posebnem programu „Zamisli“ Sedmega okvirnega programa (2007-2013) se uporabljajo za vse razpise ERC za zbiranje predlogov, ki bodo objavljeni po začetku veljavnosti tega sklepa.
2. Določbe o imenovanju neodvisnih strokovnjakov in glavnih preiskovalcev, povabljenih na razgovor, ter plačevanju njihovih denarnih nadomestil, kot so določene v vzorcih obvestil o imenovanju neodvisnih strokovnjakov, ki jih je sprejela Komisija, v razdelku 3 ter v prilogah A, B in C k Pravilom ERC za predložitev predlogov ter za postopke ocenjevanja, izbire in dodelitve pri posebnem programu „Zamisli“ Sedmega okvirnega programa (2007-2013), se začnejo uporabljati z začetkom veljavnosti tega sklepa.
Člen 3
Ta sklep začne veljati dvajseti dan po objavi v Uradnem listu Evropske unije.
V Bruslju, 9. decembra 2010

Labels: 7
13
15